Jonathan Zammit ta’ 28 sena minn San Pawl il-Baħar baqa’ jinżamm taħt arrest preventiv wara li wieġeb li mhux ħati li wettaq hold-up fuq banka tal-lottu fil-Mosta ġimgħa ilu. Zammit wieġeb li mhux ħati lanqas li żamm taħt arrest lis-sid tal-banka tal-lottu u li kkaġunalu feriti ħfief. Huwa kien mixli wkoll li kellu fil-pussess tiegħu pepper spray, li wettaq reat waqt perjodu operattiv ta’ sentenza sospiża u li sar reċediv.